Sacrosancte Dei ecclesie Sancti Vincentii Matiscensis, cui Ado episcopus preest. Ego Anastasius et uxor sua Alindrada et frater suus Quelto donamus aliquid ex rebus nostris in pago Matisconensi, in villa Vasnerias: hoc est curtilum et campum insimul tenentem qui terminat a mane via publica, a medio die terra Ermenbalt, a sero aqua volvente, a cercio terra Arneno cum heris; infra isto termino, donamus ad ipsam casam Dei. Et donamus ibi, in ipso loco, pratum in ipsa terminatione eo tenore ut quamdiu vixerit Anastasius, et uxor sua et frater ejus et filius ejus, teneat et possideat; post illorum decessum, ad ipsam casam Dei perveniat et faciant quicquid voluerint. S. Anastasius. S. Alindrade. S. Quelto. S. Warulfo. S. Raculfo. Hactum est hoc regnante Lothario rege.